pythainlp/thai-wiki-dataset-v3 huggingface dataset:
ระยะเชิงมุม

ในทางคณิตศาสตร์ (หรือกล่าวให้ตรงคือในสาขาเรขาคณิตและตรีโกณมิติ) รวมถึงวิทยาศาสตร์ธรรมชาติทั้งหมด (รวมถึงดาราศาสตร์, ธรณีฟิสิกส์, ฯลฯ) ระยะเชิงมุม (Angular distance) ระหว่างจุดสองจุดซึ่งสังเกตได้จากตำแหน่งที่แตกต่างกัน หมายถึง ขนาดของมุมระหว่างทิศทาง 2 ทิศทางซึ่งเกิดจากผู้สังเกตมุ่งไปยังวัตถุทั้งสองนั้น คำว่า ระยะเชิงมุม จึงมีความหมายจริงในลักษณะของ "มุม" แต่ใช้ในการอธิบายความหมายถึง "ระยะทาง" เชิงเส้นระหว่างวัตถุ (ตัวอย่างเช่น การพิจารณาระยะห่างของดาวฤกษ์ เมื่อสังเกตจากบนโลก)
== การวัด ==
เนื่องจากระยะเชิงมุมมีความหมายจริงในลักษณะของมุม ดังนั้นการตรวจวัดจะได้หน่วยเป็นมุม เช่น องศา หรือ เรเดียน โดยใช้เครื่องมือวัดเช่น goniometer หรือทัศนูปกรณ์อื่นที่ออกแบบมาสำหรับวัดและบันทึกทิศทางโดยตรงและอ่านค่ามุมเปรียบเทียบกัน (เช่น กล้องโทรทรรศน์)
== สมการ ==
ในการคำนวณระยะเชิงมุมในหน่วย พิลิปดา สำหรับระบบดาวคู่ ดาวเคราะห์นอกระบบ วัตถุในระบบสุริยะ และวัตถุท้องฟ้าอื่นๆ เราจะใช้ระยะทางโคจร (กึ่งแกนเอก) ในหน่วยดาราศาสตร์ หารด้วย ระยะห่างดาวฤกษ์ ในหน่วยพาร์เซก  สมการดังนี้
\theta = \frac {a}{D} 
== ดูเพิ่ม ==
Angular mil
Grad (angle)
Hour angle
Central angle
มาตรดาราศาสตร์
ตรีโกณมิติ
เฮปตาคลอร์

เฮปตาคลอร์ (Heptachlor) เป็นสารประกอบกลุ่มออร์กาโนคลอรีนที่ใช้เป็นยาฆ่าแมลง ปกติเป็นผงสีขาว Rachel Carson เป็นคนแรกที่ตั้งคำถามถึงความปลอดภัยของการใช้เฮปตาคลอร์และยาฆ่าแมลงที่มีคลอรีนเป็นองค์ประกอบอื่นๆ ใน พ.ศ. 2505  โครงสร้างของเฮปตาคลอร์คงตัวมากจึงอยู่ในสิ่งแวดล้อมได้นานเป็นสิบปี  USEPA ได้จำกัดการใช้เฮปตาคลอร์แล้วในปัจจุบัน  
== อ้างอิง ==
== แหล่งข้อมูลอื่น==
ASTDR ToxFAQs for Heptachlor
ออร์กาโนคลอรีน
ออลดริน

ออลดริน (Aldrin) เป็นยาฆ่าแมลงกลุ่มออร์กาโนคลอรีนที่ใช้อย่างแพร่หลายจนถึงประมาณ พ.ศ. 2513 จึงถูกเลิกใช้ในหลายประเทศ เป็นของแข็งไม่มีสี ส่วนใหญ่ใช้เคลือบเมล็ดเพื่อป้องกันแมลง ออลดรินและสารกำจัดศัตรูพืชกลุ่มไซโคลไดอีนจัดเป็นสารพิษที่คงทนในสิ่งแวดล้อม 
== การสังเคราะห์ ==
ออลดรินสังเคราะห์โดยการรวมเฮกซะคลอโรไซโคลเพนตะไดอีนและนอร์บอร์นาไดอีน ด้วยปฏิกิริยาดีลส์–อัลเดอร์

ออลดรินได้ชื่อตามนักเคมีชาวเยอรมัน คูร์ท อัลเดอร์ ซึ่งเป็นหนึ่งในผู้ค้นพบชนิดของการเกิดปฏิกิริยานี้ ออลดรินและสารกำจัดศัตรูพืชกลุ่มไซโคลไดอีนถูกผลิตระหว่างค.ศ. 1946 และ 1976 ประมาณ 270 ล้านกิโลกรัม เมื่อเข้าสู่ดิน บนพื้นผิวพืช หรือในอวัยวะย่อยอาหารของแมลง ออลดริน ถูกออกซิไดส์ไปเป็นดีลดริน ซึ่งมีฤทธิ์เป็นสารฆ่าแมลงมากขึ้น
== ผลกระทบต่อสิ่งแวดล้อมและการควบคุม ==
ออลดรินเป็นสารที่ละลายในไขมันสูง ละลายในน้ำได้เพียง 0.027 mg/L ทำให้คงตัวในสภาพแวดล้อม ถูกห้ามใช้จากอนุสัญญาสต็อกโฮล์มเกี่ยวกับสารมลพิษอินทรีย์ที่ย่อยสลายยาก (Stockholm Convention on Persistent Organic Pollutants) ในสหรัฐอเมริกา ออลดรินถูกยกเลิกใน พ.ศ. 2517 และห้ามใช้ทางการเกษตรในสหภาพยุโรป 
== ความปลอดภัยและสิ่งแวดล้อม ==
ออลดรินมีค่า LD50 ของหนูเป็น 39-60 mg/kg (ทางการกิน)
== อ้างอิง ==
สารก่อมะเร็งกลุ่ม 3 โดย IARC
ออร์กาโนคลอรีน
การเคลื่อนผ่านทางดาราศาสตร์

การเคลื่อนผ่าน หรือ การเคลื่อนผ่านทางดาราศาสตร์ มีความหมายในทางดาราศาสตร์อยู่ 3 แบบ คือ
การเคลื่อนผ่าน ซึ่งเป็นเหตุการณ์ที่เกิดขึ้นเมื่อวัตถุท้องฟ้าชิ้นหนึ่งเคลื่อนที่ผ่านหน้าพื้นผิวของวัตถุท้องฟ้าอีกชิ้นหนึ่ง เมื่อมองจากผู้สังเกตการณ์ ณ จุดสังเกตเฉพาะแห่งหนึ่ง
การเคลื่อนผ่าน ที่เกิดขึ้นเมื่อวัตถุท้องฟ้าผ่านเส้นเมอริเดียน เมื่อเทียบกับการหมุนของโลก ซึ่งเป็นจุดกึ่งกลางระหว่างการขึ้นกับการตก ตัวอย่างเช่น ดวงอาทิตย์เคลื่อนผ่านเส้นเมอริเดียนที่จุดเที่ยงวัน การสังเกตการเคลื่อนผ่านเส้นเมอริเดียนเคยมีความสำคัญอย่างมากในอดีตสำหรับใช้ตรวจสอบเวลา
การเคลื่อนผ่านของดาว (star transit) ซึ่งใช้หมายถึงเส้นทางของดาวฤกษ์เมื่อมองผ่านกล้องโทรทรรศน์ การสังเกตระดับและเวลาที่แม่นยำช่วยให้สามารถระบุตำแหน่งของดาวฤกษ์ หรือบอกถึงตำแหน่งท้องถิ่นในแนวดิ่งบนโลก (ลองจิจูด) ได้
สำหรับบทความนี้ จะหมายความถึงการเคลื่อนผ่านในความหมายแรก
== คำจำกัดความ ==


คำว่า "เคลื่อนผ่าน" ใช้กับกรณีที่วัตถุซึ่งอยู่ใกล้กว่า ปรากฏในรูปทรงที่เล็กกว่าวัตถุด้านหลังซึ่งอยู่ไกลกว่า ถ้าเป็นกรณีที่วัตถุใกล้กว่าแต่ปรากฏในรูปทรงที่ใหญ่กว่าและบดบังวัตถุด้านหลังซึ่งอยู่ไกลกว่า จะเรียกว่า การบัง (occultation)
ตัวอย่างหนึ่งของการเคลื่อนผ่าน คือการที่ดาวเคราะห์เคลื่อนที่อยู่ระหว่างผู้สังเกตการณ์บนโลกกับดวงอาทิตย์ ซึ่งจะเกิดขึ้นกับดาวเคราะห์ชั้นในของระบบสุริยะที่อยู่ใกล้กว่าโลก คือ ดาวพุธและดาวศุกร์เท่านั้น (ดูเพิ่มที่ ดาวพุธผ่านหน้าดวงอาทิตย์ และ ดาวศุกร์ผ่านหน้าดวงอาทิตย์) สำหรับกรณีดาวเคราะห์ที่อยู่รอบนอก เช่น ดาวอังคาร สามารถมองเห็นโลกเคลื่อนผ่านหน้าดวงอาทิตย์ จากบนดาวอังคารได้เหมือนกัน

คำนี้ยังใช้กับกรณีที่ดาวบริวารเคลื่อนที่ผ่านหน้าดาวแม่ของมัน ตัวอย่างเช่น หนึ่งในดวงจันทร์กาลิเลียน (ไอโอ, ยูโรปา, แกนีมีด และคัลลิสโต) เคลื่อนที่ผ่านหน้าดาวพฤหัสบดี เมื่อมองจากบนโลก
การเคลื่อนผ่าน จะต้องมีวัตถุ 3 ชิ้นเรียงกันอยู่ในแนวเดียวกัน นานๆ ครั้งจึงจะพบกรณีที่มีวัตถุถึง 4 ชิ้นเรียงกัน ครั้งล่าสุดที่มีการเรียงตัวของวัตถุ 4 ชิ้นเกิดขึ้นเมื่อ 27 เมษายน ค.ศ. 1586 เมื่อดาวพุธเคลื่อนผ่านหน้าดวงอาทิตย์เมื่อมองจากดาวศุกร์ ขณะเดียวกันกับที่ดาวพุธและดาวศุกร์เคลื่อนผ่านหน้าดวงอาทิตย์เมื่อมองจากดาวเสาร์ด้วย
การสำรวจดาวเคราะห์นอกระบบในช่วงหลายปีที่ผ่านมานี้ ได้สร้างความน่าสนใจแก่ความเป็นไปได้ในการตรวจจับการเคลื่อนผ่านของดาวเคราะห์เหล่านั้นผ่านหน้าดาวฤกษ์แม่ของตนเอง โดยที่ HD 209458b เป็นดาวเคราะห์นอกระบบดวงแรกที่มีการตรวจพบการเคลื่อนผ่านในลักษณะดังกล่าว
== แหล่งข้อมูลอื่น ==
Chasing Venus, Observing the Transits of Venus Smithsonian Institution Libraries
Jean Meeus: Transits. Richmond, Virginia: Willmann-Bell, Inc., 1989, ISBN 0-943396-25-5
Jean Meeus: Astronomical Tables of the Sun, Moon and Planets. Richmond, Virginia: Willmann-Bell, Inc., 1995, ISBN 0-943396-45-X
Karl Ramsayer: Geodätische Astronomie, Vol.2a of Handbuch der Vermessungskunde, 900 p., J.B.Metzler, Stuttgart 1969.
มาตรดาราศาสตร์
ปรากฏการณ์ทางดาราศาสตร์
พระสันธิวิทยาพัฒน์ (ไล่เฮียง สิริสิงห)

พระสันธิวิทยาพัฒน์  ชื่อเดิม ไล่เฮียง เป็นคนไทยเชื้อสายจีน บิดาชื่อเฮง ปู่ชื่อฮักเซง เคยเป็นผู้กำกับคณะดุสิตของโรงเรียนวชิราวุธวิทยาลัย
== ประวัติ ==
ในขณะเป็นครูใหญ่โรงเรียนเบญจมบพิตร (โรงเรียนมัธยมวัดเบญจมบพิตรในปัจจุบัน) ระหว่างปี พ.ศ. 2458-พ.ศ. 2465 หลวงสนธิวิทยาพัฒน์ (ไล่เฮียง) ได้นามสกุลพระราชทานว่า "สิริสิงห Sirisinha" ต่อมาได้ครูใหญ่โรงเรียนวัดเทพศิรินทร์ดำรงตำแหน่งครูใหญ่ เมื่อ10 มิถุนายน พ.ศ. 2478 ต่อมาย้ายไปเป็นผู้ช่วยอธิบดีกรมศึกษาธิการ เมื่อเดือน ม.ค. ในปีพ.ศ. 2479 จึงถือได้ว่าพระสันธิวิทยาพัฒน์ เป็นต้นตระกูลสิริสิงห ในปัจจุบันนี้
=== ประวัติครอบครัว ===
ภรรยาท่านที่ 1 - นางกิมเอ็ง เติมประยูร มีบุตรธิดา 4 ท่าน
1 พันโท ศาสตราจารย์ ทันตแพทย์ สี สิริสิงห - สมรสกับ คุณหญิงอัมพร มีบุตรธิดา 3 ท่าน
2 ท่านผู้หญิงแส สิริสิงห สมรสกับ  ฯพณฯ ศาสตราจารย์ บุญชนะ อัตถากร มีบุตรธิดา 3 ท่าน
3 นายฉาย สิริสิงห สมรสกับ นางสมร นางสุพัฒนา เทนสิทธิ์ และนางดวงตา มีบุตรธิดา 7 ท่าน
4 นางสุแสน สิริสิงห สมรสกับ นายเทพ เติมประยูร มีบุตร 1 ท่าน
หมายเหตุ ณ วันที่  24 กพ.2558  นางสุพัฒนา และ นางดวงตา ยังมีชีวิตอยู่ นอกนั้นถึงแก่กรรม
ภรรยาท่านที่ 2 - นางถนอม มีบุตร 1 ท่าน
1 พันตรี ทันตแพทย์ สิงห์ สิริสิงห (ถึงแก่กรรม) สมรสกับ นางสุมน
ภรรยาท่านที่ 3 - เพี้ยน สิริสิงห มีบุตรธิดา 4 ท่าน
1 สิทธิ์ สิริสิงห สมรสกับ นางกฤษณา  มีบุตรธิดา 4 ท่าน
2 สุธิ สิริสิงห สมรสกับ   มีบุตรธิดา 4 ท่าน
3 สารท สิริสิงห สมรสกับ กรรณิการ์ ธีร์ประไพ มีบุตรธิดา 3 ท่าน
4 สุวรรณ สิริสิงห สมรสกับ อำพุธ ไตรกิติยานุกูล มีบุตร 4 ท่าน
ภรรยาท่านที่ 4 - นางผาด มีบุตรธิดา 2 ท่าน
1 นายสอน สิริสิงห (ถึงแก่กรรม)
2 นางสุภาพ สิริสิงห สมรสกับ นายฤดี ณ ถลาง (ถึงแก่กรรม)
ภรรยาท่านที่ 5 นางเนียม มีบุตรธิดา 5 ท่าน
1 นายสนธิ สิริสิงห (ถึงแก่กรรม) สมรสกับ นางดวงใจ
2 นางสุขุมาล สิริสิงห สมรสกับ นายณรงค์ ชาตรูปมัย (ถึงแก่กรรม)
3 ร้อยตรีสังข์ สิริสิงห สมรสกับ นางอ่อนศรี (ถึงแก่กรรม) และนางอรวรรณ
4 นางสุจริต สิริสิงห สมรสกับ นายบุญชอบ ลือวรรณ
5 นายโสภณ สิริสงห สมรสกับ นางสุทัศศรี
== ผลงาน ==
ผู้กำกับคณะดุสิตของโรงเรียนวชิราวุธวิทยาลัย
ผู้อำนวยการโรงเรียนมัธยมวัดเบญจมบพิตร ระหว่างปี พ.ศ. 2458-พ.ศ. 2465
ผู้อำนวยการโรงเรียนเทพศิรินทร์ ระหว่างปี พ.ศ. 2478-พ.ศ. 2479
ผู้ช่วยอธิบดีกรมศึกษาธิการ พ.ศ. 2479
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
เว็บไซต์โรงเรียนมัธยมวัดเบญจมบพิตร
เว็บไซต์โรงเรียนเทพศิรินทร์ 
ชาวไทยเชื้อสายจีน
ผู้อำนวยการโรงเรียนมัธยมวัดเบญจมบพิตร
สันธิวิทยาพัฒน์
บุคคลจากโรงเรียนวชิราวุธวิทยาลัย
บุคคลจากโรงเรียนเทพศิรินทร์
สตีเฟน เกตลี

สตีเฟน แพทริก เดวิด เกตลี (Stephen Patrick David Gately) (17 มีนาคม ค.ศ. 1976 - 10 ตุลาคม ค.ศ. 2009) เป็นนักร้องชาวไอร์แลนด์ นักเขียนและนักแสดง และเป็นนักร้องนำร่วมกับโรแนน คีตติงให้กับวงบอยแบนด์ชื่อ บอยโซน อัลบั้มทุกชุดของวงติดอันดับ 1 ในสหราชอาณาจักร เขาเป็นศิลปินเดี่ยว มีอัลบั้มติดท็อป 10 ในปี 2000 หลังจากที่วงแยกย้ายกับไป เกตลีปรากฏตัวตามเวทีและบนรายการโทรทัศน์ ในปี 2008 เขามารวมตัวกับวงบอยโซนอีกครั้ง มีเพลงใหม่และร่วมแสดงคอนเสิร์ต
เกตลีแต่งงานกับแอนดรูว์ คาวล์ส ในลาสเวกัสเมื่อปี 2003 และทำพิธีจดทะเบียนคู่ในลอนดอนในปี 2006 และในวันที่ 10 ตุลาคม ค.ศ. 2009 พบร่างเขาเสียชีวิตระหว่างการพักผ่อนที่เกาะมาจอร์กา ประเทศสเปน
== อ้างอิง ==
นักร้องไอร์แลนด์
บุคคลจากดับลิน
นักร้องที่มีความหลากหลายทางเพศ
ชายรักร่วมเพศชาวไอริช
เจนส์แอดดิกชัน

เจนส์แอดดิกชัน (Jane's Addiction) เป็นวงอัลเทอร์เนทีฟ ร็อกอเมริกันก่อตั้งวงใน ก่อตั้งวงในลอสแอนเจลิส รัฐแคลิฟอร์เนีย ในปี 1985 สมาชิกในวงประกอบด้วย นักร้อง เพอร์รี ฟาร์เรล, มือกีตาร์ เดฟ นาวาร์โร, มือเบส อีริก เอเวอรี่ และมือกลอง สตีเฟน เพอร์กิ้นส์ หลังจากแตกวงในปี 1991 วงกลับมาร่วมทัวร์กันอีกครั้งในปี 1997 และกลับมารวมตัวกันใหม่ในปี 2001 จนแยกกันอีกในปี 2004 และกลับมารวมตัวอีกครั้งในปี 2008 แนวเพลงของวงมีความหลากหลาย ที่เกิดจากการรวมของเพลงอัลเทอร์เนทีฟร็อกดั้งเดิม เข้ากับองค์ประกอบของ เฮฟวีเมทัลและ โกธิกร็อก
==ผลงาน==
===สตูดิโออัลบั้ม===
Nothing's Shocking (1988)
Ritual de lo Habitual (1990)
Strays (2003)
==ซิงเกิล==
== อ้างอิง ==
==แหล่งข้อมูลอื่น==
เว็บทางการ
กลุ่มดนตรีออลเทอร์นาทิฟร็อกสัญชาติอเมริกัน
กลุ่มดนตรีที่ก่อตั้งในปี พ.ศ. 2528
สถานีรถไฟอูเอโนะ

สถานีรถไฟอูเอโนะ  เป็นสถานีรถไฟหลักในเขตไทโต กรุงโตเกียว ใช้เดินทางไปยังย่านอูเอโนะและสวนอูเอโนะ ซึ่งเป็นที่ตั้งของพิพิธภัณฑสถานแห่งชาติโตเกียว พิพิธภัณฑ์ศิลปะตะวันตกแห่งชาติ สวนสัตว์อูเอโนะ มหาวิทยาลัยศิลปกรรมและดนตรีแห่งชาติโตเกียว และแหล่งท่องเที่ยวทางวัฒนธรรมอื่นๆ เป็นทั้งศูนย์กลางหลักของรถไฟและจุดหมายปลายทางของรถไฟระยะไกลหรือรถบลูเทรนจากภูมิภาคทางเหนือของญี่ปุ่น แต่เมื่อต่อขยายเส้นทางชิงกันเซ็งไปถึงสถานีโตเกียว บทบาทการเป็นจุดหมายของสถานีอูเอโนะก็น้อยลงไปในระยะหลัง
ใกล้กับสถานีอูเอโนะเป็นสถานีเคเซอูเอโนะ ซึ่งเป็นปลายทางในโตเกียวของสายหลักเคเซ ที่วิ่งไปยังสถานีท่าอากาศยานนาริตะ
== ประวัติ ==
สถานีเปิดเมื่อวันที่ 28 กรกฎาคม พ.ศ. 2426 ต่อมาเมื่ออาคารหลักแรกถูกเพลิงไหม้จากเหตุการณ์แผ่นดินไหวครั้งใหญ่คันโต พ.ศ. 2466 การถไฟแห่งชาติญี่ปุ่นได้สร้างอาคารที่เห็นในปัจจุบันขึ้น เมื่อ พ.ศ. 2470 รถไฟใต้ดินโตเกียว (ปัจจุบันคือโตเกียวเมโทร) ได้เปิดทางรถไฟใต้ดินสายแรกของญี่ปุ่นจากสถานีนี้ไปยังสถานีอาซากูซะ หลังสงครามโลกครั้งที่สอง บริเวณหน้าสถานีอูเอโนะได้กลายเป็นศูนย์กลางของตลาดมืด
== อาคารสถานี ==
ภายในและบริเวณโดยรอบสถานีอูเอโนะเต็มไปด้วยถนนย่านการค้าเช่นเดียวกับสถานีหลักส่วนใหญ่ในญี่ปุ่น สถานีอูเอโนะยังเป็นที่ตั้งของสาขาหนึ่งของฮาร์ดร็อกคาเฟ
== รถไฟ ==
สถานีนี้มีรถไฟสายต่างๆผ่านดังนี้:
โตเกียวเมโทร
* สายกินซะ
* สายฮิบิยะ
บริษัทรถไฟญี่ปุ่นตะวันออก
* อากิตะชิงกันเซ็ง
* นางาโนะชิงกันเซ็ง
* โจเอ็ตสึชิงกันเซ็ง
* โทโฮกุชิงกันเซ็ง
* ยามางาตะชิงกันเซ็ง
* สายโจบัง
* สายเคฮิง-โทโฮกุ
* สายทากาซากิ
* สายหลักโทโฮกุ (สายอุตสึโนมิยะ)
* สายยามาโนเตะ
== สถานีที่ติดกัน ==
|-
!colspan=5|บริษัทรถไฟญี่ปุ่นตะวันออก (เจอาร์ตะวันออก)
|-
|-
!colspan=5|โตเกียวเมโทร
|-
== แหล่งข้อมูลอื่น ==
The Tokyo Virtual Tour: Ueno
Ueno Station (Tokyo Metro) 
Ueno Station (JR East) 
JR East Ueno Station map
Ueno Station Panorama 
อูเอโนะ
อูเอโนะ
สิ่งก่อสร้างในเขตไทโต
พระยาประมวญวิชาพูล (วงศ์ บุญ-หลง)

อำมาตย์เอก พระยาประมวญวิชาพูล (วงศ์  บุญ-หลง)   ได้รับพระราชทานนามสกุล บุญ-หลง (Boon-Long) ระหว่างดำรงตำแหน่งอาจารย์ใหญ่โรงเรียนมัธยมบ้านสมเด็จเจ้าพระยา
== ตำแหน่ง ==
รัฐมนตรี
คณะรัฐมนตรีคณะที่ 1 ของไทย ประกอบด้วยกรรมการราษฎร จำนวน 14 คน มีพระยาประมวญวิชาพูล รวมอยู่ด้วย
คณะรัฐมนตรีคณะที่ 2 วันที่ 10 ธันวาคม 2475 - 1 เมษายน 2476 พระยาประมวญวิชาพูล (วงศ์ บุญ - หลง) เป็นรัฐมนตรี พระยามโนปกรณ์นิติธาดา (ก้อน  หุตะสิงห์) เป็นนายกรัฐมนตรี ประกาศพระบรมราชโองการ ลงวันที่  10  ธันวาคม  2475  พระบาทสมเด็จพระปรมินทรมหาประชาธิปกพระปกเกล้าเจ้าอยู่หัว ทรงลงพระปรมาภิไธย และเจ้าพระยาพิชัยญาติ (ดั่น  บุนนาค)  ประธานสภาผู้แทนราษฎรเป็นผู้รับสนองพระบรมราชโองการ และในวันที่  10  ธันวาคม  2475  มีการแต่งตั้งคณะรัฐมนตรี
อธิบดีกรมพลศึกษา 
เมื่อวันที่ 9 ธันวาคม พ.ศ. 2476 อำมาตย์เอกพระยาประมวลวิชาพูล (วงษ์ บุญ-หลง) รักษาราชการในตำแหน่งอธิบดีกรมพลศึกษา  จนกระทั่ง วันที่ 1 เมษายน พ.ศ. 2477
อธิบดีกรมสามัญศึกษา
ผู้อำนวยการโรงเรียน
อาจารย์ใหญ่โรงเรียนมัธยมวัดเบญจมบพิตร คนที่10  ระหว่าง พ.ศ. 2473 - พ.ศ. 2475
อาจารย์ใหญ่โรงเรียนมัธยมบ้านสมเด็จเจ้าพระยา
== ผลงาน ==
ได้เปลี่ยนชื่อโรงเรียนสตรีบ้านทวาย เป็นโรงเรียนสตรีศรีสุริโยทัย ระหว่างดำรงตำแหน่งอธิบดีกรมสามัญศึกษา
ได้ทำแบบสอนอ่านเรื่องความรู้รอบตัวเบื้องต้นเล่ม1 สำหรับชั้นประถมศึกษา ของ พระยาประมวญวิชาพูล (วงษ์ บุญ-หลง) กับ พระยาวิรุฬห์พิทยาพรรณ (สวน พุกกะเวส)
== เครื่องราชอิสริยาภรณ์ ==
== อ้างอิง ==
== ดูเพิ่ม ==
รายนามรัฐมนตรีของไทยที่ไม่ได้ประจำกระทรวง
== แหล่งข้อมูลอื่น ==
เว็ปไซต์นามสกุลพระราชทาน 
เว็บไซต์โรงเรียนมัธยมวัดเบญจมบพิตร
รัฐมนตรีไทยที่ไม่ได้ประจำกระทรวง
ผู้อำนวยการโรงเรียนมัธยมวัดเบญจมบพิตร
อธิบดีกรมพลศึกษา
สกุลบุญ-หลง
ประมวญวิชาพูล
บุคคลจากมหาวิทยาลัยราชภัฏบ้านสมเด็จเจ้าพระยา
สมาชิกสภาผู้แทนราษฎรไทยแบบแต่งตั้ง
ดาวเนปจูนร้อน

ดาวเนปจูนร้อน (hot Neptune) คือดาวเคราะห์นอกระบบในสมมติฐานชนิดหนึ่ง ซึ่งมีวงโคจรอยู่ใกล้ดาวฤกษ์แม่ในระบบของมันมาก (น้อยกว่า 1 หน่วยดาราศาสตร์) มวลของดาวเนปจูนร้อนจะคล้ายกับแกนกลางและมวลเปลือกของดาวยูเรนัสกับดาวเนปจูน การสังเกตการณ์เมื่อไม่นานมานี้ เผยให้ทราบว่าอาจมีประชากรดาวเคราะห์ในจำพวกดาวเนปจูนร้อนนี้เป็นจำนวนมากกว่าที่เคยคาดคิดเอาไว้
== ดูเพิ่ม ==
ซูเปอร์เอิร์ธ
ดาวพฤหัสบดีร้อน
ดาวเคราะห์มหาสมุทร (ocean planet)
== อ้างอิง ==
ดาวเคราะห์ก๊าซยักษ์
ประเภทของดาวเคราะห์
ดาวเนปจูนร้อน
ปีศาจดำ

ปีศาจดำ เป็นภาพยนตร์ไทย ถ่ายทำด้วยฟิล์มสี 16 มม. พากย์สด ของค่ายดุสิตภาพยนตร์ออกฉายเมื่อวันที่ 22 กรกฎาคม พ.ศ. 2509 เป็นภาพยนตร์ในชุดอินทรีแดง บทประพันธ์ของ เศก ดุสิต กำกับการแสดงโดย ส.อาสนจินดา นำแสดงโดย มิตร ชัยบัญชา เพชรา เชาวราษฎร์ ชนะ ศรีอุบล ทักษิณ แจ่มผล กิ่งดาว ดารณี และ อนุชา รัตนมาลย์
ภาพยนตร์ไทย
ภาพยนตร์โลดโผน
ภาพยนตร์ที่ออกฉายในปี พ.ศ. 2509
อินทรีแดง
จ้าวอินทรี

จ้าวอินทรี เป็นภาพยนตร์ไทย ถ่ายทำด้วยฟิล์ม 16 มม. พากย์สด ที่ออกฉายในเมื่อ 21 มีนาคม พ.ศ. 2511 สร้างจากบทประพันธ์ของ เศก ดุสิต เรื่องอินทรีแดง ตอนที่ 5 ตอน ภูตมรณะ กำกับ เขียนบทและถ่ายภาพโดยดรรชนี (ฉลอง ภักดีวิจิตร) นำแสดงโดยมิตร ชัยบัญชา พิศมัย วิไลศักดิ์
== เนื้อเรื่อง ==
เรื่องราวเกี่ยวกับ อินทรีแดง หรือ โรม ฤทธิไกร (มิตร ชัยบัญชา) ที่สืบรู้ข่าวเกี่ยวกับองค์กรร้ายนาม ภูตมรณะ แต่กลับทำให้เขาต้องกลายเป็นผู้ต้องหาในคดีฆาตกรรม เพ็ญแข สัจจกุล (ปรียา รุ่งเรือง) เพื่อนรักของ วาสนา เทียนประดับ หรือ อ๋อย (พิศมัย วิไลศักดิ์) คนรักของโรมซึ่งเป็นภรรยาของ สมาน ใจสุข (เสน่ห์ โกมารชุน) นักธุรกิจใหญ่ เขาจึงปลอมตัวเป็น สิงห์ โจรปล้นเซฟเข้าไปทำงานกับ เทียม วัฒนวงศ์ (สุรสิทธิ์ สัตยวงศ์) ซึ่งโรมสืบรู้มาว่านายเทียมผู้นี้เป็นหัวหน้าระดับสั่งการของ ภูตมรณะ จนได้พบกับ กานดา (ปรียา รุ่งเรือง) ซึ่งมีใบหน้าเหมือนกับเพ็ญแข โดยทั้งสองมีเป้าหมายคือต้องการกระชากหน้ากากของนายใหญ่ขององค์กรภูตมรณะเพราะเกรงว่าสักวันตัวเองอาจถูกสั่งเก็บจากนายใหญ่ นายเทียมจึงได้ส่งชื่อของสิงห์เข้าเป็นสมาชิกระดับสูงขององค์กรเพื่อเป็นไส้ศึกให้กับตัวเอง ขณะเดียวกันทางตำรวจนำโดย สารวัตรมนตรี (อดุลย์) และ หมวดชาติ (อนุชา) ซึ่งได้รับข่าวว่าองค์กรภูตมรณะใช้บาร์ชื่อ บลูเบิร์ด เป็นฐานในการขนส่งเฮโรอีนจึงนำกำลังเข้าปราบปรามจนราบคาบ ขณะเดียวกันนายใหญ่รู้ว่า นายเทียม กำลังทรยศหักหลังองค์กรจึงส่ง กาเซ็ม สมาชิกระดับสูงขององค์กรมาจัดการกับนายเทียมทำให้โรมในคราบของสิงห์ได้รู้ความจริงว่ากานดาก็คือเพ็ญแขที่ยังไม่ตายและถูกช่วยชีวิตไว้โดยนายเทียมหลังจากรอดมาได้เพ็ญแขตัดสินใจมอบตัวกับทางตำรวจ จากนั้นนายเทียม ตำรวจ และ อินทรีแดง รวมถึง นางแมวป่า ฮีโร่หญิงลึกลับได้บุกเข้าถล่มรังใหญ่ของ ภูตมรณะ ในที่สุดองค์กรภูตมรณะก็ล่มสลายพร้อมกับความจริงที่ถูกเปิดเผยว่านายใหญ่ขององค์กรก็คือนาย สมาน ใจสุข นั่นเอง ส่วนนายเทียมซึ่งสวมหน้ากากอำพรางตัวก็ถูกโรมในคราบอินทรีแดงฆ่าตายด้วยความไม่รู้ขณะเดียวกันนางแมวป่าก็ได้เผยตัวว่าคือ วาสนา นั่นเอง
== แหล่งข้อมูลอื่น ==
ภาพยนตร์ไทย
ภาพยนตร์โลดโผน
ภาพยนตร์ที่ออกฉายในปี พ.ศ. 2511
อินทรีแดง
ระนาดแก้ว

ระนาดแก้ว เป็นระนาดชนิดหนึ่ง ไม่ปรากฏว่าเริ่มมีในสมัยใด ในตำนานเรื่องมโหรีปี่พาทย์ของสมเด็จพระเจ้าบรมวงศ์เธอ กรมพระยาดำรงราชานุภาพระบุไว้ตอนหนึ่งว่า "ในสมัยรัชกาลที่ ๑ กรุงรัตนโกสินทร์ได้เพิ่มเครื่องมโหรีขึ้น แต่ทำขนาดย่อมให้สมกับผู้หญิงเล่น เติมระนาดไม้กับระนาดแก้ว อีกสองอย่าง มโหรีวงหนึ่งเป็น ๘ คน มาในสมัยรัชกาลที่ ๒ เลิกระนาดแก้วเสียใช้ฆ้องวงแทน..."
ส่วนประกอบของระนาดแก้วนั้น มีรายละเอียดบอกไว้แต่เพียงว่า รางระนาดทำด้วยไม้รัก มีลูกระนาดทำจากแก้วจำนวน ๑๖ ลูก ซึ่งแต่เดิมระนาดแก้วใช้ในวงมโหรี แต่ภายหลังได้ถูกตัดออกจากวง เนื่องจากเสียงเบาและแตกง่าย
== อ้างอิง ==
เครื่องดนตรีไทย
บินเดี่ยว

บินเดี่ยว เป็นภาพยนตร์ไทย ถ่ายทำด้วยฟิล์ม 35 มม. พากย์เสียงในฟิล์ม สร้างจากบทประพันธ์ของเศก ดุสิต เรื่องอินทรีแดง ออกฉายเมื่อวันที่ 29 มกราคม พ.ศ. 2520 กำกับการแสดงโดยวิน วินชัย นำแสดงโดย สิงหา สุริยง (แสดงเป็นอินทรีแดง) นัยนา ชีวานันท์ ไพโรจน์ ใจสิงห์ เมตตา รุ่งรัตน์ ล้อต๊อก และชูศรี มีสมมนต์ มีคำโปรยว่า "บู๊ระเบิด ฮาสะบั้น สนุกสุดยอด"
ภาพยนตร์ไทย
ภาพยนตร์โลดโผน
ภาพยนตร์ที่ออกฉายในปี พ.ศ. 2520
อินทรีแดง
ความสามารถอยู่อาศัยได้ของดาวเคราะห์

ความสามารถอยู่อาศัยได้ของดาวเคราะห์ คือการตรวจวัดศักยภาพของดาวเคราะห์หรือดาวบริวารของดาวเคราะห์ว่าสามารถรองรับการดำรงชีวิตของสิ่งมีชีวิตได้หรือไม่ ชีวิตดังกล่าวนี้อาจมีวิวัฒนาการขึ้นบนดาวเคราะห์หรือดาวบริวารนั้นเอง หรืออพยพมาจากแหล่งอื่นก็ได้ ในปัจจุบันนี้ยังไม่มีความแน่ชัดใดๆ เกี่ยวกับสิ่งมีชีวิตนอกโลก ดังนั้นการศึกษาเรื่องความสามารถอยู่อาศัยได้ของดาวเคราะห์จึงใช้เงื่อนไขสภาวะแวดล้อมของโลก และคุณลักษณะของดวงอาทิตย์และระบบสุริยะเป็นสำคัญ ซึ่งเป็นปัจจัยให้สิ่งมีชีวิตสามารถดำรงอยู่ได้บนโลก การศึกษาวิจัยในสาขานี้เป็นส่วนหนึ่งของวิทยาศาสตร์ดาวเคราะห์และเป็นสาขาเกิดใหม่ในทางชีวดาราศาสตร์
สิ่งจำเป็นพื้นฐานที่สุดสำหรับชีวิต คือ แหล่งกำเนิดพลังงาน ความสามารถอยู่อาศัยได้ของดาวเคราะห์มีความหมายพื้นฐานถึงลักษณะขอบเขตทางฟิสิกส์ธรณีวิทยา เคมีธรณีวิทยา และฟิสิกส์ดาราศาสตร์ที่พอเหมาะพอดีในการเอื้อหนุนต่อสิ่งมีชีวิต องค์การนาซ่าได้นิยามขอบเขตพื้นฐานของความสามารถอยู่อาศัยได้ ว่า "ต้องมีน้ำในสถานะของเหลว เงื่อนไขที่ช่วยให้เกิดโมเลกุลอินทรีย์ที่ซับซ้อน และมีแหล่งพลังงานพอสำหรับสร้างเมแทบอลิซึม"
== อ้างอิง ==
วิทยาศาสตร์ดาวเคราะห์
การสำรวจอวกาศ
อาณานิคมในอวกาศ
ดาวเคราะห์เขตอาศัยได้
ชีววิทยาดาราศาสตร์
ชาติเสือ

ชาติเสือ เป็นภาพยนตร์ไทย ถ่ายทำด้วยฟิล์ม 16 มม. พากย์สด ออกฉายเมื่อวันที่ 18 มิถุนายน พ.ศ. 2501 ที่โรงภาพยนตร์ศาลาเฉลิมกรุง และ โรงภาพยนตร์ศาลาเฉลิมบุรี สร้างจากบทประพันธ์ของ “อรวรรณ” มีชื่อจริงว่า เลียว ศรีเสวก กำกับการแสดงโดย ประทีป โกมลภิส ถือเป็นผลงานการแสดงภาพยนตร์เรื่องแรกของพระเอก มิตร ชัยบัญชา รับบทเป็น "ไวย ศักดา" โดยแสดงคู่กับ เรวดี ศิริวิไล ร่วมด้วย วิน วันชัย ดาวร้ายของเรื่องกับ น้ำเงิน บุญหนัก
ภาพยนตร์เรื่องนี้เป็นภาคต่อของภาพยนตร์เรื่อง ไพรกว้าง ที่ เกชา เปลี่ยนวิถี เคยแสดงไว้เมื่อปี พ.ศ. 2500 กำกับโดย วสันต์ สุนทรปักษิณ ของละโว้ภาพยนตร์
ภาพยนตร์เรื่องนี้ที่เริ่มถ่ายทำในปลายปี พ.ศ. 2500 และเข้าฉายในโรงภาพยนตร์เดือน มิถุนายน พ.ศ. 2501 ภาพยนตร์ทำรายได้กว่าแปดแสนบาท ถือว่าอยู่ในเกณฑ์ดีมากของสมัยนั้น ทำให้ชื่อของ มิตร ชัยบัญชา เป็นที่รู้จักของประชาชน
ชาติเสือ เป็นเรื่องราวของ ไวย ศักดา หนุ่มนักสู้ผู้ไม่รู้จักคำว่าถอย เขารักศักดิ์ศรีของความเป็นชายถึงยอมเอาชีวิตเข้าแลก ปัจจุบันภาพยนตร์เรื่อง ชาติเสือ เหลือเพียงไตเติ้ลของเรื่องที่เอาไปแปะในตอนต้นของภาพยนตร์เรื่อง รักข้ามขอบฟ้า เมื่อปี พ.ศ. 2514 
และในปี พ.ศ. 2556 เมืองไทย ภัทรถาวงศ์ ได้ค้นพบแผ่นเสียงเพลงประกอบภาพยนตร์ไทยเรื่อง "ชาติเสือ" เป็นท่านแรกก่อนที่จะนำมาเผยแพร่ เป็นเสียงร้องของ เสณี อุษณีย์ษาณย์
== รายชื่อนักแสดง ==
== อ้างอิง ==
ภาพยนตร์ไทย
ภาพยนตร์ที่ออกฉายในปี พ.ศ. 2501
ฟรีดริชที่ 1 ผู้คัดเลือกแห่งบรันเดินบวร์ค

ฟรีดริชที่ 1 เจ้าผู้คัดเลือกแห่งบรันเดินบวร์ค (Frederick I, Elector of Brandenburg) (21 กันยายน ค.ศ. 1371 - 20 กันยายน ค.ศ. 1440) ฟรีดริชมีบรรดาศักดิ์เป็นพรินซ์เจ้าผู้คัดเลือกแห่งรัฐมาร์เกรฟบรันเดินบวร์คในเครือจักรวรรดิโรมันอันศักดิ์สิทธิ์Holy Roman Empireระหว่าง
ราชรัฐอันส์บัค

ราชรัฐอันส์บัค (Fürstentum Ansbach) หรือ บรันเดินบวร์ค-อันส์บัค (Brandenburg-Ansbach) เป็นราชรัฐที่ได้รับราชรัฏฐาภิสิทธิ์ที่ในเครือจักรวรรดิโรมันอันศักดิ์สิทธิ์Holy Roman Empireราชรัฐอันส์บัคปกครองโดย
นกน้อย

นกน้อย เป็นภาพยนตร์ไทยที่ออกฉายเมื่อปี พ.ศ. 2507 ระบบถ่ายทำฟิล์ม 16 มม. สีอีสแมนต์ กำกับการแสดงโดย ดอกดิน กัญญามาลย์ นำแสดงโดยมิตร ชัยบัญชา เพชรา เชาวราษฎร์ วิไลวรรณ วัฒนพานิช บุษกร สาครรัตน์ ชรินทร์ นันทนาคร และ ดอกดิน กัญญามาลย์ พากย์เสียงโดย จุรี โอศิริ, สมพงษ์ พงษ์มิตร, เพ็ญศรี พุ่มชูศรี ออกฉายเมื่อ 18 กันยายน พ.ศ. 2507  ที่โรงภาพยนตร์คาเธ่ย์
ภาพยนตร์เรื่องนี้นับเป็นครั้งแรกของวงการภาพยนตร์ไทยที่ได้รับพระบรมราชานุญาตให้นำเพลงพระราชนิพนธ์ "ชะตาชีวิต" เป็นเพลงประกอบเรื่อง ขับร้องโดย จินตนา สุขสถิตย์ (แทนเสียงของเพชรา) บรรเลงโดย วงคีตะวัฒน์ และยังเป็นครั้งแรกในวงการที่มีความคิดริเริ่มถ่ายทำภาพยนตร์ฟิล์ม 16 มม. ประกอบฉากเพลงในระบบ 35 มม.สี เสียงในฟิล์ม จากความพยายามนำเสนอมาตรฐานสากลแก่ผู้ชมภายใต้ข้อจำกัดด้านทุนและการตลาด ซึ่งได้รับความนิยมนับแต่นั้นมา จนพัฒนาเป็นภาพยนตร์ฟิล์ม 35 มม.ตลอดเรื่องได้สำเร็จในเวลาต่อมา
ภาพยนตร์เรื่องนี้ พระบาทสมเด็จพระมหาภูมิพลอดุลยเดชมหาราช บรมนาถบพิตร ได้ทรงพระกรุณาโปรดเกล้าฯ ให้นำภาพยนตร์ไปฉายทอดพระเนตรเป็นการส่วนพระองค์ พร้อมด้วย สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ณ พระราชวังดุสิต กรุงเทพฯ 
ภาพยนตร์ทำรายได้เกินคาดถึงล้านแปดแสนบาท เป็นที่มาของสโลแกน ล้านแล้วจ้า...ล้านแล้วจ้า...ดอกดินตัวดำๆๆ กับความสำเร็จสูงสุดของดอกดินที่สามารถคว้ารางวัลตุ๊กตาทอง ครั้งที่ 7 ประจำปี พ.ศ. 2507 สาขานักแสดงประกอบชายยอดเยี่ยม ขณะที่ เพชรา ได้รับรางวัลตุ๊กตาทองครั้งเดียวในชีวิตการแสดง สาขาผู้แสดงนำฝ่ายหญิงยอดเยี่ยมจากเรื่องนี้พร้อมกัน และหลังจากนั้นยังทำให้เธอมีงานแสดงภาพยนตร์ชื่อคล้าย ๆ กัน เช่น นกเอี้ยง นกแก้ว นกขมิ้น มดแดง ฯลฯ
== เรื่องย่อ ==
นกน้อย (เพชรา เชาวราษฎร์) เด็กกำพร้าที่ถูกฝากอยู่กับแม่เลี้ยงและพ่อเลี้ยงใจชั่ว ที่มีนิสัยเห็นแก่ตัว เธอต้องดิ้นร้นหาเช้ากินค่ำ โดยมี ไอ้ช้าง (ดอกดิน กัญญามาลย์) เป็นเสมือนเพื่อนเกลอและคู่หูที่คอยให้ความช่วยเหลือยามลำบากเสมอมา นกน้อยเป็นเด็กดี ขยัน แต่เมื่อสิ้นแม่เลี้ยง ยิ่งมีชีวิตที่ลำบาก ต้องออกจากบ้านเพราะไม่มีเงินจ่ายค่าเช่า ด้วยความที่เป็นเด็กดี จึงมีผู้ใหญ่คอยให้ที่อยู่ที่กิน แต่ทุกครั้งก็ต้องหนีออกมาตลอด
ที่บ้านของคุณจักร (มิตร ชัยบัญชา) เขาหลงรักนกน้อยตั้งแต่แรกพบ โดยที่เธอที่ไม่รู้ว่าเป็นบ้านของเขา และได้ช่วยเหลือพ่อของเขาจากการถูกทำร้าย นกน้อยเองก็พยายามฝืนความรักมาตลอดและหนีไปไกลถึงอีสาน ซึ่งที่นี่เองที่ทำให้เด็กสาวได้พบกับพ่อแม่ที่แท้จริง โดยมีคุณตาและแม่ของเธอ คอยตามหาจนเจอตัว และความสุขของนกน้อยก็กลับมาอีกครั้ง
== นักแสดงหลัก ==
==รางวัล==
ภาพยนตร์เรื่องนี้ได้รับรางวัลในพิธีมอบ รางวัลตุ๊กตาทอง ครั้งที่ 7 ประจำปี พ.ศ. 2507 มีพิธีประกาศผลอย่างเป็นทางการ ณ หอประชุมใหญ่ มหาวิทยาลัยธรรมศาสตร์ เมื่อวันที่ 17 มีนาคม พ.ศ. 2508 รวม 3 สาขา ได้แก่
ผู้แสดงนำฝ่ายหญิงยอดเยี่ยม	(เพชรา เชาวราษฎร์)
ผู้แสดงประกอบชายยอดเยี่ยม  (ดอกดิน กัญญามาลย์)
พากย์เสียงยอดเยี่ยม  (จุรี โอศิริ, สมพงษ์ พงษ์มิตร, เพ็ญศรี พุ่มชูศรี,เพียรเขียน)
== การนำมาสร้างใหม่ ==
ต่อมา ดอกดิน กัญญามาลย์ ได้นำกลับมาสร้างใหม่ ในปี พ.ศ. 2524 นำแสดงโดย สรพงษ์ ชาตรี, สาลิกา สนธิกาญจน์, ส.อาสนจินดา, วิยะดา อุมารินทร์, ชุมพร เทพพิทักษ์, รอง เค้ามูลคดี, ดอกดิน กัญญามาลย์ เข้าฉายเมื่อวันที่ 11 เมษายน พ.ศ. 2524 ซึ่งเคยฉายออกอากาศต้อนรับปีใหม่ในรายการ แกะกล่องหนังไทย เมื่อวันที่ 1 มกราคม พ.ศ. 2554 สอดแทรกแง่คิดและจรรยาบรรณของมนุษย์ไว้หลากหลายแง่มุม
== อ้างอิง ==
ภาพยนตร์ไทย
ภาพยนตร์ที่ออกฉายในปี พ.ศ. 2507
ภาพยนตร์ที่ออกฉายในปี พ.ศ. 2524
วงขับไม้

วงขับไม้เป็นวงดนตรีไทยประเภทหนึ่ง มีมาตั้งแต่สมัยสุโขทัย โดยเริ่มแรกมีคนเล่นสามคนดังนี้
คนขับลำนำ ๑
คนไกวบัณเฑาะว์ ๑
คนสีซอสามสาย ๑
ในสมัยอยุธยาได้เพิ่มกระจับปี่ และเปลี่ยนจากบัณเฑาะว์มาเป็นโทนมโหรีแทน จนเป็นวงมโหรีในเวลาต่อมา
วงดนตรีไทย
ใจเพชร

ใจเพชร เป็นภาพยนตร์ไทย ที่ออกฉายเมื่อวันที่ 30 ตุลาคม พ.ศ. 2506 ที่โรงภาพยนตร์ศาลาเฉลิมกรุง กำกับการแสดงโดย"เนรมิต" ประพันธ์เรื่องโดย ส. อาสนจินดา คนเขียนบทภาพยนตร์คือ'ธม ธาตรี'หรือเชิด ทรงศรี นำแสดงโดย มิตร ชัยบัญชา, เพชรา เชาวราษฎร์, พิศมัย วิไลศักดิ์, ชนะ ศรีอุบล, ทักษิณ แจ่มผล และ ประจวบ ฤกษ์ยามดี ปัจจุบันไม่เหลือฟิล์มภาพยนตร์เรื่องนี้แล้ว
== อ้างอิง ==
ภาพยนตร์ไทย
ภาพยนตร์ที่ออกฉายในปี พ.ศ. 2506
ภาพยนตร์ที่กำกับโดย เนรมิต
ราชอาณาจักรโปแลนด์ (ค.ศ. 1385–1569)

ราชอาณาจักรโปแลนด์ หรือ ราชอาณาจักรโปแลนด์แห่งยากีลโล (Królestwo Polskie, Kingdom of Poland หรือ Kingdom of Poland of the Jagiellons) เป็นราชอาณาจักรโปแลนด์ที่ก่อตั้งขึ้นเมื่อโยไกลา แกรนด์ดยุคแห่งลิทัวเนียขึ้นครองราชบัลลังก์โปแลนด์ในปี ค.ศ. 1385 พระราชบัญญัติสหภาพเครโวรวมราชอาณาจักรโปแลนด์เดิมและแกรนด์ดัชชีลิทัวเนียภายใต้การปกครองของพระมหากษัตริย์องค์เดียวกัน การรวมตัวเป็นสหราชอาณาจักรได้รับการยืนยันอีกครั้งในพระราชบัญญัติสหภาพลูบลินในปี ค.ศ. 1569 ที่ไม่นานนักก็ตามด้วยการสิ้นสุดการครองราชบัลลังก์โปแลนด์โดยราชวงศ์ยากีลโล (Jagiellon dynasty) ที่ดำเนินมาราวสองร้อยปี และราชวงศ์เจดิมินิด (Gediminids dynasty) ผู้ครองลิทัวเนียมาราวสี่ร้อยปี
== อ้างอิง ==
== ดูเพิ่ม ==
ประวัติศาสตร์โปแลนด์
*
รัฐและดินแดนที่ก่อตั้งในคริสต์ศตวรรษที่ 14
สิ้นสุดในคริสต์ศตวรรษที่ 16
รัฐสิ้นสภาพในประเทศโปแลนด์
รัฐสิ้นสภาพในประเทศลิทัวเนีย